钦定古今图书集成/明伦汇编/闺媛典/第284卷 > 皇清十七 > 李森妻叶氏
## 钦定古今图书集成/明伦汇编/闺媛典/第284卷 > 皇清十七 > 李森妻叶氏

按《扬州府志》：“叶氏字汝兼，江都人。祖少司徒相。叶幼从王父学，读《孝经》《列女传》，字音琅琅。父广以《诗经》名，听讲《二南》诸篇，即晓大义。适文学李森。森早亡，无子，誓死靡他嗣，兄弟之子为后。翁殁未葬，卜兆之资，皆龟手𦈞絖所积。以父母无子，长斋祈佛，每操针至漏下不辍，得直以佐父母甘旨，人称节孝。”